Maqnum Foto

Maqnum Foto — beynəlxalq foto agentliyi. Nyu-York, Paris, London və Tokioda ofisləri olan agentlik 1947-ci ildə başda Anri Kartye-Bresson olmaqla müharibə fotoqrafları Robert Kapa, Devid Seymur və Corc Rocer tərəfindən yaradılmışdır.

 Yaranması  
Agentlik 1947-ci ildə Parisdə Robert Kapanın ideyası əsasında Robert Kapa, Anri Kartye-Bresson, Devid Seymur, Corc Rocer, Uilyam Vandivert, Rita Vandivert və Mariya Eyzner tərəfindən yaradılıb. Rita Vandivert agentliyin ilk prezidenti və Nyu-York ofisinin rəhbəri seçildi. Mariya Eyzner Paris ofisinə rəhbər təyin edildi. Plana görə, C.Rocer Afrika və Yaxın Şərq, A.Kartye-Bresson Cənubi və Şərqi Asiya, D.Seymur və U.Vandivert Avropa və ABŞ-dən fotolar çəkməli idilər. R.Kapa isə haranı və hansı hadisəni çəkəcəyini sərbəst şəkildə seçməli idi.

Maqnum üzvləri tərəfindən yaradılan ilk fotoqrafiya koorporasiyadır. Heyət fotoqraflara dəstək göstərir və onların müəlliflik hüquqlarını müdafiə edirdi.

 Yeni üzvlərin seçilməsi 
Maqnumun yeni yarandığı illərdə üzvlük ümumi xarakter daşıyırdı və Robert Kapanın şəxsi dəvəti ilə qəbul edilirdi. 1955-ci ildə bu günə qədər qüvvədə qalan üç mərhələli üzvlük sisyemi yaradıldı.

Nyu-Yorkda, Parisdə və yaxud Londondakı ofislərində ildə bir dəfə - iyun ayının sonuncu həftəsində görüşən Maqnum fotoqrafları korporasiyanın işlərini müzakirə edirlər. Bu görüşlərin bir günündə potensial yeni üzvlərin müraciətlərinə, portfoliolarına baxılıb səsvermə keçirilir. Qəbul olunmuş müraciətçi "Üzvlüyə namizəd" olmağa dəvət edilir. Bu üzvlük kateqoriyası namizədlə üzvlərin bir-birini tanımasına şərait yaradır, heç bir tərəf üzərinə heç bir məsuliyyət qoymur.

"Üzvlüyə namizəd"likdən iki il sonra fotoqraf "Müxbir üzv" olmaq üçün başqa yeni bir portfolio təqdim edir. Əgər uğurlu olarsa, fotoqraf agentliyin qaydaları ilə yaxından tanış olur, onun imkanlarından və ümumdünya təqdimatlarından yararlanır. "Tam üzv"lə "Müxbir üzv" arasındakı əsas fərq ondan ibarətdir ki, müxbir üzv korporasiyanın mühüm qərarlarında səsvermə hüququna malik deyil. "Müxbir üzv" iki ildən sonra "Tam üzv" olmaq istəyirsə, yeni bir portfolio təqdim edir, üzvlər onun işlərinə səsvermə ilə qiymət verirlər.

 Üzvlərinin siyahısı 
 Adı  Milliyyəti  Əməkdaşlıq etdiyi müddət Abbas Attar   İran  1981- Kristofer Andersson   ABŞ  2005- Ansel Adams   ABŞ  1956 Eve Arnold   ABŞ   1951- Oliviya Artur   Birləşmiş Krallıq  2008- Miça Bar-Am   İsrail  1968- Bruno Barbey   Mərakeş  1964- Yonas Benediksen   Norveç  2004- İan Berri   Birləşmiş Krallıq  1967- Hiroşi Hamaya   Yaponiya  1960-1999 Verner Bişof   İsveçrə  1949-1954 Brayan Breyk   Yeni Zelandiya  1957-1966 Maykl Kristofer Braun   ABŞ  2013- Rene Burri   İsveçrə  1955- Kornell Kapa   Macarıstan  1954-2008 Robert Kapa   Macarıstan  1947-1954 Anri Kartye-Bresson   Fransa  1947-2004 Çien-Çi Çanq   Tayvan  1995- Antuan D'Aqata   Fransa  2004- Brüs Devidson   ABŞ  1956- Karl De Keyzer   Belçika  1990- Luk Delahaye   Fransa  1994-2004 Raymond Depardon   Fransa  1978- Biek Depurter   Belçika  2012- Tomas Dvorzak   Almaniya  2004- Nikos Ekonomopulos   Yunanıstan  1990- Elliott Ervitt   ABŞ  1953- Martin Frank   Belçika  1980-2012 Stüart Franklin   Birləşmiş Krallıq  1985- Leonard Frid   ABŞ  1956-2006 Kristina Qarsiya Rodero   İspaniya  2005- Jan Qomi   Fransa  1977- Brüs Gilden   ABŞ  1998- Bört Qlinn   ABŞ  1951-2008 Mark Qodfrey    1974-1981 Cim Qoldberq   ABŞ  2002- Filipp Cons Qriffits   Birləşmiş Krallıq  1966-2008 Harri Qruyaert   Belçika  1981- Ara Gülər   Türkiyə  Ernst Haas   Avstriya  1950-1986 Filipp Halsman   ABŞ  1951- Çarlz Harbutt   ABŞ  1964-1981 Erik Hartmann   ABŞ  1951-1999 Devid Alan Harvey   ABŞ  1993- Bob Henrikes   ABŞ  1957-1961 Tim Heterinqton   Birləşmiş Krallıq  2011- Abigeyl Heyman   ABŞ  1970- Tomas Hoepker   Almaniya  1964- Devid Hörn   Birləşmiş Krallıq  1965- Riçard Kalvar   ABŞ  1975- Cozef Kudelka   Çexiya  1971- Kent Kliç   İsveç  1998-2002 Hiroci Kubota   Yaponiya  1971- Dorotea Lanq   ABŞ  1956- Serxio Larrain   Çili  1959-2012 Rassell Li   ABŞ  1956- Gi lö Keres   Fransa  1976- Erix Lessinq   Avstriya  1950- Herbert List   Almaniya  1951-1975 Pol Louv   Birləşmiş Krallıq   Denni Lion   ABŞ  1966-1968 Aleks Macoli   İtaliya  1996- Konstantin Manos   ABŞ  1963- Meri Elen Mark   ABŞ  1977-1981 Piter Marlou   Birləşmiş Krallıq  1982- Fred Mayer   İsveçrə  1967-2009 Don MakKallin   1968  1969- Stiv MakKarri   ABŞ  1986- Suzan Meyselas   ABŞ  1976- Ueyn Miller   ABŞ  1958-2013 İnge Morat   Avstriya  1953-2002 Dominik Nahr   İsveçrə  2010- Trent Park   Avstraliya  2002- Martin Parr   Birləşmiş Krallıq  1988- Paolo Pelleqrin   İtaliya  2001- Gil Peres   Fransa  1970- Georgi Pinxasov   Rusiya  1986- Mark Pauer   Birləşmiş Krallıq  2002- Raqu Ray   Hindistan  1977- Eli Rid   ABŞ  1983- Mark Ribud   Fransa  1955- Ejen Riçards   ABŞ  1983- Migel Rio Branko   Braziliya  1978- Corc Rocer   Birləşmiş Krallıq  1947-1995 Sebastiyan Salqado   Braziliya  1979-1994 Moises Saman   İspaniya  2010- Alessandra Sanginetti   Argentina  2007- Liz Sarfati   Fransa  1997- Fernando Sianna   İtaliya  1982- Cerom Sesini   Fransa  2012- Devid Seymur   Polşa  1947-1956 Merlin Silverstoun   ABŞ  1964- Ejen Smit   ABŞ  1957-1958 Yakob Ou Sobol   Danimarka  2007- Alek Sot   ABŞ  2004- Kris Stil Perkins   Birləşmiş Krallıq  1979- Dennis Stok   ABŞ  1951-2009 Zo Straus   ABŞ  2012- Mixail Subotski   CAR  2007- Krin Takonis   Niderland  1954-1960 Nikolas Tixomirov   Rusiya  1959- Larri Touell   Kanada  1988- İlkka Uimonen   Finlandiya  2002- Bark Azzl   ABŞ  1967-1983 Piter van Aqtmael   ABŞ  2008- Uilyam Vandivert   ABŞ  1947-1948 Con Vink   Belçika  1993- Aleks Uebb   ABŞ  1976- Donovan Uili   Birləşmiş Krallıq  1992- Patrik Zaşman   Fransa  1985-

 Kitabları 
 Amerika böhranda (America in Crisis). 1969
 Maqnum: əlli il tarixin ön cəbhəsində (Magnum: Fifty Years at the Front Line of History). 1999
 Maqnum hekayələri (Magnum Stories). 2004
 Fokusda bizim dünyamız (Our World In Focus). 2004
 Pop altmışıncılar (Pop Sixties). 2008
 Maqnumu oxumaq: müasir dünyanın vizual arxivi (Reading Magnum: A Visual Archive of the Modern World). 2013

Kateqoriya:Fotojurnalistika